ટીકીનો જવાનો સમય નજીક આવી ગયો. મિત્રો, વડીલો, શુભે કોની ચહલપહલ વધી ગઈ. Best of luck, Congrats…, પરણીને ન આવતી, રોકાઈ ન પડતી, ઝટ પાછી આવ, ત્યાં આપણા ફલાણા છે, ફોન કરતી રહેજે, પ્રેઝન્ટ્સ, ચુંબન, ડૂમા, ડૂસકાં વચ્ચે ટીકી દટાઈ ગઈ. નૈતિક-નિષ્ઠાને દીકરીને લાડ કરવાની તક જ ન મળ્યાનો અફસોસ કોરી ખાતો હતો. ટીકી દાદીને મળવા ગઈ ત્યારે દાદીએ તેના માથા પર હાથ ફેરવી દીવાલ પરની પતિની તસવીર બતાડી. ધ્રૂજતા સ્વરે પૂછયું. ‘હું તારા દાદા પાસે ચાલી જાઉં, તે પહેલાં તારા વરને લઈને આશીર્વાદ લેવા આવીશ ને ?’